Bartoldi muzeyi
Bartoldi muzeyi — fransız heykəltaraş Avqust Bartoldiyə həsr olunmuş muzey. Rəssamın doğulduğu yer olan Kolmarda yerləşir. Muzey "Fransa Muzeyi" kimi qeyd olunur. 2011-ci ildə Mədəniyyət və Rabitə Nazirliyi tərəfindən binaya Fransa keyfiyyət nişanı olan “Maisons des Illustres” (azərb. Məşhurların Evləri‎) statusu verilib. Həyətində "Statue des grands soutiens du monde" (azərb. Dünyanın böyük dayaqları heykəli‎) adlı bir heykəl var. 17-ci əsrə aid iki qapı 1926-cı il iyunun 18-də tarixi abidə kimi qeydə alınıb. 2012-ci ildə muzeyi 16.000-dən çox insan ziyarət edib.